CELEX: 31986R3955
Language: el
Date: 1986-12-23 00:00:00
Title: Κανονισμός (ΕΟΚ) αριθ. 3955/86 της Επιτροπής της 23ης Δεκεμβρίου 1986 που καθορίζει τα ενδεικτικά ανώτατα όρια και τις ποσότητες στόχου που εφαρμόζονται το 1987 στο πλαίσιο του συμπληρωματικού μηχανισμού στις συναλλαγές στον τομέα του βοείου κρέατος και καταργεί τον κανονισμό (ΕΟΚ) αριθ. 610/86

Avis juridique important

|

31986R3955

Κανονισμός (ΕΟΚ) αριθ. 3955/86 της Επιτροπής της 23ης Δεκεμβρίου 1986 που καθορίζει τα ενδεικτικά ανώτατα όρια και τις ποσότητες στόχου που εφαρμόζονται το 1987 στο πλαίσιο του συμπληρωματικού μηχανισμού στις συναλλαγές στον τομέα του βοείου κρέατος και καταργεί τον κανονισμό (ΕΟΚ) αριθ. 610/86  

Επίσημη Εφημερίδα αριθ. L 365 της 24/12/1986 σ. 0055

***** ΚΑΝΟΝΙΣΜΟΣ (ΕΟΚ) αριθ. 3955/86 ΤΗΣ ΕΠΙΤΡΟΠΗΣ  της 23ης Δεκεμβρίου 1986  που καθορίζει τα ενδεικτικά ανώτατα όρια και τις ποσότητες στόχου που εφαρμόζονται το 1987 στο πλαίσιο του συμπληρωματικού μηχανισμού στις συναλλαγές στον τομέα του βοείου κρέατος και καταργεί τον κανονισμό (ΕΟΚ) αριθ. 610/86  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 83 παράγραφος 1 και το άρθρο 84 παράγραφος 2 δεύτερο εδάφιο,  τον κανονισμό (ΕΟΚ) αριθ. 569/86 του Συμβουλίου της 25ης Φεβρουαρίου 1986 για τον καθορισμό των γενικών κανόνων εφαρμογής του συμπληρωματικού μηχανισμού που εφαρμόζεται κατά τις συναλλαγές (ΣΜΣ) (1), όπως τροποποιήθηκε από τον κανονισμό (ΕΟΚ) αριθ. 2297/86 (2), και ιδίως το άρθρο 7 παράγραφος 1,  Εκτιμώντας:  ότι οι κοινές λεπτομέρειες εφαρμογής του ΣΜΣ καθορίστηκαν με τον κανονισμό (ΕΟΚ) αριθ. 574/86 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3866/86 (4)· ότι το ενδεικτικό ανώτατο όριο και η ποσότητα στόχου που εφαρμόζονται για την περίοδο από 1ης Μαρτίου ως 31 Δεκεμβρίου 1986, καθώς και οι ειδικές λεπτομέρειες εφαρμογής του καθεστώτος του ΣΜΣ καθορίστηκαν στον κανονισμό (ΕΟΚ) αριθ. 610/86 της Επιτροπής της 28ης Φεβρουαρίου 1986 για τον καθορισμό των ειδικών λεπτομερειών εφαρμογής του συμπληρωματικού μηχανισμού που εφαρμόζεται κατά τις συναλλαγές στον τομέα του βοείου κρέατος (5)·  ότι είναι απαραίτητο να καθοριστούν το ενδεικτικό ανώτατο όριο και η ποσότητα στόχου που εφαρμόζονται το 1987 και να τροποποιηθούν, βάσει της κτηθείσας πείρας, ορισμένες λεπτομέρειες που προβλέπονται από τον κανονισμό (ΕΟΚ) αριθ. 610/86 που προαναφέρεται· ότι, για λόγους σαφήνειας, πρέπει να αντικατασταθεί πλήρως το κείμενο του εν λόγω κανονισμού και να καταργηθεί αυτός ο κανονισμός·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Τα ενδεικτικά ανώτατα όρια που προβλέπονται στο άρθρο 83 παράγραφος 1 της πράξης προσχώρησης, για το έτος 1987, είναι τα ακόλουθα:  1.2.3 //  //  //  // Κλάση  του κοινού  δασμολογίου   // Περιγραφή εμπορευμάτων   // Ενδεικτικό  ανώτατο όριο   //  //  //  // 01.02 Α ex ΙΙ   // Βοοειδή ζωντανά, εκτός από τα ζώα αναπαραγωγής καθαράς φυλής και τα ζώα για ταυρομαχίες  // 20 000 κεφάλια   // 02.01 Α ΙΙ α)   // Κρέατα βοοειδών, νωπά ή διατηρημένα με απλή ψύξη   // 3 400 τόνοι σε βάρος σφαγίου   // 02.01 Α ΙΙ β)  και  02.01 Β ΙΙ β)   // Κρέατα βοοειδών κατεψυγμένα  και  Παραπροϊόντα σφαγίων βοοειδών   // 20 000 τόνοι σε βάρος σφαγίου   //    //   //  Άρθρο 2  Οι ποσότητες στόχου που μπορούν να εισαχθούν το 1987 στην Ισπανία, προέλευσης Κοινότητας στη σύνθεση που είχε στις 31 Δεκεμβρίου 1985, είναι οι ακόλουθες:  1.2.3 //  //  //  // Κλάση  του κοινού  δασμολογίου   // Περιγραφή εμπορευμάτων   // Ποσότητα στόχου   //  //  //  // 01.02 Α ex ΙΙ   // Βοοειδή ζωντανά, εκτός από τα ζώα αναπαραγωγής καθαράς φυλής και τα ζώα για ταυρομαχίες  // 13 200 κεφάλια   // 02.01 Α ΙΙ α)   // Κρέατα βοοειδών, νωπά ή διατηρημένα με απλή ψύξη   // 2 200 τόνοι σε βάρος σφαγίου   // 02.01 Α ΙΙ β)  και  02.01 Β ΙΙ β)   // Κρέατα βοοειδών κατεψυγμένα  και  Παραπροϊόντα σφαγίων βοοειδών   // 17 820 τόνοι σε βάρος σφαγίου   //    //   //  Άρθρο 3  Για λόγους εφαρμογής του παρόντος κανονισμού 100 χιλιόγραμμα κρέατος με κόκαλα αντιστοιχούν σε 77 χιλιόγραμμα κρέατος χωρίς κόκαλα.  Άρθρο 4  Για κάθε μία από τις θέσεις που αναφέρονται στο άρθρο 2, το σύνολο των αιτήσεων πιστοποιητικών ΣΜΣ που υποβάλλονται από τον ίδιο εμπορευόμενο κατά τη διάρκεια του ίδιου μηνός δεν μπορεί να υπερβεί το 10 % των ποσοτήτων που προβλέπονται στο άρθρο αυτό.  Άρθρο 5  Κατά το πρώτο εξάμηνο κάθε έτους η ανώτατη ποσότητα, για την οποία δύνανται μηνιαίως να εκδίδονται τα πιστοποιητικά ΣΜΣ, ανέρχεται στο 10 % των ποσοτήτων που αναφέρονται στο άρθρο 2 του παρόντος κανονισμού.  Άρθρο 6  Το πιστοποιητικό ΣΜΣ και το πιστοποιητικό εισαγωγής ΣΜΣ που θεσπίστηκε σύμφωνα με τα άρθρα 1 και 3 του κανονισμού (ΕΟΚ) αριθ. 574/86, ισχύουν:  α) 60 ημέρες για τα ζωντανά βοοειδή·  β) 60 ημέρες για τα νωπά ή διατηρημένα με απλή ψύξη βόεια κρέατα·  γ) 45 ημέρες για τα κατεψυγμένα βόεια κρέατα και τα παραπροϊόντα βοοειδών,  από την ημερομηνία έκδοσής τους, κατά την έννοια του άρθρου 6 παράγραφος 4 του κανονισμού (ΕΟΚ) αριθ. 574/86.  Άρθρο 7  Η ασφάλεια σχετικά με τα πιστοποιητικά ΣΜΣ και με τα πιστοποιητικά εισαγωγής ΣΜΣ ανέρχεται σε:  α) 5 ECU ανά κεφαλή για τα ζωντανά βοοειδή·  β) 4 ECU ανά 100 χιλιόγραμμα για τα νωπά, διατηρημένα με απλή ψύξη και κατεψυγμένα κρέατα·  γ) 20 ECU ανά 100 χιλιόγραμμα για τα παραπροϊόντα βοοειδών.  Άρθρο 8  Ο κανονισμός (ΕΟΚ) αριθ. 610/86 καταργείται.  Άρθρο 9  Ο παρών κανονισμός αρχίζει να ισχύει την 1η Ιανουαρίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 23 Δεκεμβρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 55 της 1. 3. 1986, σ. 106.  (2) ΕΕ αριθ. L 201 της 24. 7. 1986, σ. 3.  (3) ΕΕ αριθ. L 57 της 1. 3. 1986, σ. 1.  (4) ΕΕ αριθ. L 359 της 19. 12. 1986, σ. 23.  (5) ΕΕ αριθ. L 58 της 1. 3. 1986, σ. 35.